8.3.2022
FI
Euroopan unionin virallinen lehti
C 111/3
V (Ilmoitukset)
KILPAILUPOLITIIKAN TOTEUTTAMISEEN LIITTYVÄT MENETTELYT
EUROOPAN KOMISSIO Ennakkoilmoitus yrityskeskittymästä (Asia M.10637 – CERTAS / ENGIE SOLUTIONS / SSEC JV) Yksinkertaistettuun menettelyyn mahdollisesti soveltuva asia (ETA:n kannalta merkityksellinen teksti)
(2022/C 111/03)
1.
Komissio vastaanotti 28. helmikuuta 2022 neuvoston asetuksen (EY) N:o 139/2004 (1) 4 artiklan mukaisen ilmoituksen ehdotetusta yrityskeskittymästä.
Ilmoitus koskee seuraavia yrityksiä: — Certas Energy France (Certas, Ranska), joka on yrityksen DCC plc (DCC, Irlanti) määräysvallassa — Engie Energies Service – Engie Solutions (Engie Solutions, Ranska), joka on yrityksen Engie SA (Engie, Ranska) määräysvallassa — SSEC (Ranska).
Certas ja Engie hankkivat sulautuma-asetuksen 3 artiklan 1 kohdan b alakohdassa ja 3 artiklan 4 kohdassa tarkoitetun yhteisen määräysvallan yrityksessä SSEC.
Keskittymä toteutetaan ostamalla uuden yhteisyrityksen osakkeita.
2.
Kyseisten yritysten liiketoiminnan sisältö on seuraava:
— Certas: huoltoasemien toiminta Ranskan moottoritie- ja tieverkossa.
Sen emoyhtiö DCC toimii maailmanlaajuisesti neljällä toimialalla, jotka ovat teknologia, terveydenhuolto, nestekaasu sekä vähittäiskauppa ja öljy. — Engie Solutions: energianhallintaan liittyvien palvelujen tarjoaminen Ranskassa.
Sen emoyhtiö Engie toimii maailmanlaajuisesti kaasun ja sähkön tarjoamisen ja energianhallintaan liittyvien palvelujen alalla.
— SSEC: äskettäin perustettu yhteisyritys, jonka on tarkoitus toimia sähköajoneuvojen latausasemien asentamisen ja käytön alalla Ranskassa.
3.
Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan.
Asiaa koskeva lopullinen päätös tehdään kuitenkin vasta myöhemmin.
Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla (2).
(1) EUVL L 24, 29.1.2004, s. 1 (”sulautuma-asetus”).
(2) EUVL C 366, 14.12.2013, s.
5.